|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta rīkojuma projekta**  **„Grozījumi Ministru kabineta 2010.gada 10.novembra rīkojumā Nr.648**  **„Par zemes vienību Rīgas administratīvajā teritorijā**  **piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra” personā”” sākotnējās ietekmes novērtējuma ziņojums (anotācija)**   |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai un septītajai daļai, kas noteic, ka Ministru kabinets līdz 2010.gada 30.decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā, vai to, ka zeme izmantojama zemes reformas pabeigšanai, ir izdots Ministru kabineta 2010.gada 10.novembra rīkojums Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” (turpmāk – Rīkojums Nr.648), ar kuru ir noteikts, kādas zemes vienības ir saglabājamas valsts īpašumā un nododamas attiecīgo ministriju, tostarp Kultūras ministrijas valdījumā.  Ministru kabineta rīkojuma projekts „Grozījumi Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – Rīkojuma projekts) ir izstrādāts, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, kas noteic, ja rezerves zemes fondā ieskaitītā zemes vienība ir valstij piederošā vai piekrītošā zeme un tā nepieciešama valsts funkciju īstenošanai, Ministru kabinets var izdot rīkojumu par zemes piederību vai piekritību valstij. Valsts zemes dienests, pamatojoties uz attiecīgās ministrijas sniegto informāciju par Ministru kabineta rīkojuma izdošanu, aktualizē kadastra informācijas sistēmas datus. | | 2. | Pašreizējā situācija un problēmas | Zemes vienības **Doma laukumā 8, Rīgā,** (zemes vienības kadastra apzīmējums 0100 006 0029) 0,1540 ha platībā statuss saskaņā ar Kadastra informācijas sistēmas teksta datiem ir – rezerves zemes fonds. Zemes vienības kadastrālā vērtība uz 2013.gada 1.janvāri sastāda Ls 308 000. Saskaņā ar sabiedrības ar ierobežotu atbildību „Rīgas Ģeometrs” pieprasāmā zemesgabala plānu pēc Rīgas pilsētas gruntsgabalu un ielu saraksta uz 1939. gadu minētā zemes vienība sastāv no vēsturiskās Latvijas valsts un A/S „Kredītbanka” zemes vienībām. Rīgas pilsētas Zemes komisijas 2013.gada 22.augusta izziņa Nr.ZK-13-237-iz apliecina, ka uz minēto zemesgabalu uz 1994.gada 1.jūniju bijušais īpašnieks, ne viņa mantinieki nav pieteikušies un citi zemes pieprasījumu pieteikumi nav saņemti.  Uz zemes vienības atrodas nekustamā īpašuma (nekustamā īpašuma kadastra Nr. 0100 506 006) Doma laukumā 8, Rīgā, sastāvā esoša administratīvās ēkas (būves kadastra apzīmējums 0100 006 0029 001). Rīgas pilsētas zemesgrāmatas nodalījumā Nr.100000144891 īpašuma tiesības uz to nostiprinātas valsts sabiedrībai ar ierobežotu atbildību „Latvijas Radio”.  Zemes vienībā atrodas arī valstij Finanšu ministrijas personā piederoša nekustamā īpašuma (nekustamā īpašuma kadastra Nr.0100 006 0025) Smilšu ielā 1, Rīgā, sastāvā esošas administratīvās ēkas ar būves kadastra apzīmējumu 0100 006 0025 001 pagraba telpas (virs zemes atrodas pagraba ventilācijas lūkas).  Valsts sabiedrības ar ierobežotu atbildību „Latvijas Radio” galvenie darbības veidi ir radio un televīzijas programmu izstrāde un apraide, skaņu ierakstu producēšana, citur neklasificēta izglītība u.c.  Saskaņā ar Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 1.punktu *Kultūras ministrija ir vadošā valsts pārvaldes iestāde kultūras nozarē, kas ietver arī tautas mākslas, mūzikas, kultūras un radošo industriju izglītības apakšnozares*. Minēto noteikumu 4.3.apakšpunkts noteic, ka Kultūras ministrijas funkcija ir organizēt valsts kultūras objektu ēku un būvju būvniecību.  Sabiedrisko elektronisko plašsaziņas līdzekļu darbību uzrauga Nacionālā elektronisko plašsaziņas līdzekļu padome, kas ir valsts sabiedrības ar ierobežotu atbildību „Latvijas Radio” kapitāla daļu turētāja, kontrolējot, vai sabiedrisko elektronisko plašsaziņas līdzekļu darbība atbilst Elektronisko plašsaziņas līdzekļu likumā reglamentētajiem sabiedrisko plašsaziņas līdzekļu darbības pamatnosacījumiem, šo plašsaziņas līdzekļu programmas sabiedriskā pasūtījuma uzdevumiem un vai finanšu līdzekļi tiek izlietoti atbilstoši apstiprinātajiem budžetiem. Saskaņā ar Elektronisko plašsaziņas līdzekļu likuma 57.panta pirmo daļu *Nacionālā elektronisko plašsaziņas līdzekļu padome ir neatkarīga pilntiesīga autonoma institūcija, kas atbilstoši savai kompetencei pārstāv sabiedrības intereses elektronisko plašsaziņas līdzekļu jomā, kā arī uzrauga, lai to darbībā tiktu ievērota [Latvijas Republikas Satversme](http://pro.nais.lv/naiser/text.cfm?Ref=0103012010071240004&Req=0103012010071240004&Key=0121011922021532769&Hash=" \o "Latvijas Republikas Satversme" \t "_top), šis likums un citi normatīvie akti. Padome ir atvasināta publiska persona*.  Ņemot vērā nekustamā īpašuma (nekustamā īpašuma kadastra Nr. 0100 006 0025) Smilšu ielā 1, Rīgā, sastāvā esošās ēkas (būves kadastra apzīmējums 0100 006 0025 001) iekšpagalma pagraba un nekustamā īpašuma (nekustamā īpašuma kadastra Nr.0100 506 0006) Doma laukumā 8, Rīgā, sastāvā esošās ēkas (būves kadastra apzīmējums 0100 006 0029 001) iekšpagalma pagraba slikto tehnisko stāvokli, ir plānots veikt minēto ēku iekšpagalma pagrabu pārsegumu nesošo konstrukciju pastiprināšanas, pagrabstāva renovācijas darbus, kā rezultātā būs nepieciešams nodrošināt arī iekšpagalma labiekārtošanas projektēšanas un būvniecības darbus, veicot bruģakmens seguma ieklāšanu. Ņemot vērā to, ka likums, kas regulētu rīcību ar rezerves zemes fondā ieskaitītajām zemes vienībām līdz šim nav pieņemts un tādējādi nav tiesiska pamata labiekārtot un apbūvēt rezerves zemes fondā ieskaitītu zemes vienību, nepieciešams valstij piekrītošo zemes vienību izslēgt no rezerves zemes fonda.  Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļā ir noteikts, ka valstij piederošā vai piekrītošā zeme, kas nav minēta šajā pantā, zemesgrāmatā ierakstāma uz valsts vārda Finanšu ministrijas vai *citas ministrijas personā, ja to noteicis Ministru kabinets*.  Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 10.punktu Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā. Sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru. Pamatojoties uz minēto noteikumu 5., 6., 7. un 10.punktu ir iekļauta un pievienota turpmāk tekstā aprakstītā zemes vienība. | | 3. | Saistītie politikas ietekmes novērtējumi un pētījumi | Projekts šo jomu neskar. | | 4. | Tiesiskā regulējuma mērķis un būtība | Ņemot vērā nepieciešamību veikt nekustamā īpašuma (nekustamā īpašuma kadastra Nr. 0100 006 0025) Smilšu ielā 1, Rīgā, sastāvā esošās ēkas (būves kadastra apzīmējums 0100 006 0025 001) un nekustamā īpašuma (nekustamā īpašuma kadastra Nr.0100 506 0006) Doma laukumā 8, Rīgā, sastāvā esošās ēkas (būves kadastra apzīmējums 0100 006 0029 001) iekšpagalma pagraba pārsegumu nesošo konstrukciju pastiprināšanas, pagrabstāva renovācijas un iekšpagalma labiekārtošanas projektēšanas un būvniecības darbus, izslēdzot zemes vienību no zemes rezerves fonda un nododot Kultūras ministrijas valdījumā, zudīs šķēršļi zemes vienības labiekārtošanai un būvniecības organizēšanai tajā, tādējādi anotācijas I. sadaļas 2.punktā minētā problēma tiks atrisināta.  Lai risinātu anotācijas I sadaļas 2.punktā minēto problēmu saimnieciskai zemes izmantošanai ir lietderīgi noteikt, ka attiecīgā zemes vienība zemesgrāmatā tiek nostiprināta uz valsts vārda Kultūras ministrijas personā.  Atbilstoši anotācijas I sadaļas 2.punktā minētajam ir sagatavots rīkojuma projekts, kas paredz izteikt 11.¹ punktu jaunā redakcijā, jo rīkojuma 13.pielikumā iekļautās zemes vienības vairs neattieksies tikai uz Latvijas Nacionālās bibliotēkas būvniecības teritorijā esošajām zemes vienībām, bet tās ir nepieciešamas Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.3.apakšpunktā noteikto Kultūras ministrijas funkciju īstenošanai.  Tāpat ir paredzēts grozīt Rīkojuma Nr.648. 13.pielikumu – papildinot to ar zemes vienību, kas ir piekritīga valstij un varētu tikt ierakstīta zemesgrāmatā uz valsts vārda Kultūras ministrijas personā.  Pēc vairākkārtējām sanāksmēm, kurās piedalījušies valsts akciju sabiedrības „Valsts nekustamie īpašumi” , Nacionālās elektronisko plašsaziņas līdzekļu padomes, valsts sabiedrības ar ierobežotu atbildību „Latvijas Radio”, Kultūras ministrijas un Finanšu ministrijas pārstāvji, ir panākta konceptuāla vienošanās par to, ka pēc zemes vienības izslēgšanas no rezerves zemes fonda iesaistītās personas un iestādes veic nepieciešamās darbības, lai risinātu jautājumu par valstij Finanšu ministrijas personā piederošai ēkas daļai funkcionāli nepieciešamā zemes vienības domājamās daļas nodošanu Finanšu ministrijas valdījumā, savukārt valsts sabiedrības ar ierobežotu atbildību „Latvijas Radio” piederošās ēkas daļai funkcionāli nepieciešamās zemes vienības domājamās daļas ieguldīšanu kapitālsabiedrības pamatkapitālā, attiecīgi pēc šī rīkojuma izdošanas virzot Ministru kabineta rīkojuma projektu par zemes vienības domājamās daļas ieguldīšanu valsts sabiedrības ar ierobežotu atbildību „Latvijas Radio” pamatkapitālā. Par to, kādas zemes vienības domājamās daļas nododamas Finanšu ministrijas valdījumā, bet kādas atsavināmas valsts sabiedrībai ar ierobežotu atbildību „Latvijas Radio”, savstarpēji jāvienojas apbūves īpašniekiem (valdītājiem) - Finanšu ministrijai un valsts sabiedrībai ar ierobežotu atbildību „Latvijas Radio” - pēc analoģijas, kā tas noteikts Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 4.punktā. | | 5. | Projekta izstrādē iesaistītās institūcijas | Finanšu ministrija (valsts akciju sabiedrība „Valsts nekustamie īpašumi”). | | 6. | Iemesli, kādēļ netika nodrošināta sabiedrības līdzdalība | Rīkojuma projekts neskar būtiskas sabiedriskās intereses, tādēļ sabiedrības līdzdalība netika nodrošināta. | | 7. | Cita informācija | Nav. |    Anotācijas II, III, IV, V un VI sadaļa – rīkojuma projekts šīs jomas neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis” [www.vestnesis.lv](http://www.vestnesis.lv) , kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Kultūras ministre D. Melbārde

Vīza: Valsts sekretārs G.Puķītis

04.12.2013.

1513

J.Šumeiko

Tālr.67330269;67330293

[Juris.Sumeiko@km.gov.lv](mailto:Juris.Sumeiko@km.gov.lv)